TRUE มอบถุงยังชีพ-ซิมเน็ตไม่อั้น 10 Mbps “ศูนย์ช่วยเหลือผู้ประสบอุทกภัย” จ.ขอนแก่น
TRUE มอบถุงยังชีพ-ซิมเน็ตไม่อั้น 10 Mbps ใช้งานฟรี 30 วัน ให้ศูนย์ปฏิบัติการช่วยเหลือผู้ประสบอุทกภัย ต.ชลบถวิบูลย์ อ.ชนบท จ.ขอนแก่น พร้อมส่งทีมวิศกรตรวจสอบเสาสัญญาณในพื้นที่ให้สื่อสารได้อย่างต่อเนื่องไม่สะดุด เพื่อบรรเทาความเดือดร้อน และอำนวยความสะดวกด้านการสื่อสารแก่ผู้ประสบภัย
11 ต.ค. 2564

บริษัท ทรู คอร์ปอเรชั่น จำกัด (มหาชน) หรือ TRUE ได้ระดมทีมภาคและทีมวิศวกรเน็ตเวิร์คในจังหวัด เป็นตัวแทนส่งมอบถุงยังชีพ อาหารกล่อง น้ำดื่ม ไฟฉาย และของใช้จำเป็น ตลอดจนซิมเน็ตไม่อั้น 10 Mbps ให้ใช้งานได้ฟรี 30 วัน แก่ศูนย์ปฏิบัติการช่วยเหลือผู้ประสบอุทกภัย เทศบาลตำบล ชลบถวิบูลย์ อำเภอชนบท จังหวัดขอนแก่น ซึ่งนำไปมอบแก่ประชาชนที่ได้รับผลกระทบเพื่อบรรเทาความเดือนร้อนและช่วยลดภาระค่าใช้จ่าย
นอกจากนี้ยังมอบซิมให้แก่เจ้าหน้าที่ศูนย์ปฏิบัติการฯ เพื่อใช้ติดต่อประสานงานช่วยเหลือประชาชนในพื้นที่ ยิ่งไปกว่านั้น เพื่อให้การสื่อสารในช่วงที่น้ำท่วมหนักเป็นไปอย่างราบรื่น ไม่สะดุด ทีมงานเน็ตเวิร์ค จังหวัดขอนแก่น ยังได้ลงพื้นที่ตรวจสอบเสาสัญญาณที่ถูกน้ำท่วม ให้ใช้งานได้ตามปกติ เพื่อให้ประชาชนสามารถใช้บริการ ติดต่อสื่อสารกันได้อย่างต่อเนื่อง
ทั้งนี้ TRUE ขอส่งกำลังใจให้ทุกคนในพื้นที่ประสบภัย ผ่านพ้นสถานการณ์นี้ไปได้อย่างราบรื่นและปลอดภัย
 
 